КIуэкIуэ Ю. А., Кравцов С. С. сымэ Налшык къыщызэIуах Экологием и илъэс Урысейм зэрыщрагъэкIуэкIым теухуа «ТекIуэныгъэм папщIэ балли 100» къэралпсо Iуэхур
Налшык щрагъажьэ Экологием и илъэс Урысейм зэрыщрагъэкIуэкIым хуэгъэпса «ТекIуэныгъэм папщIэ балли 100» къэралпсо Iуэхур. Къэбэрдей-Балъкъэрым и Iэтащхьэ КIуэкIуэ Юрийрэ Егъэджэныгъэмрэ щIэныгъэмрэ я IэнатIэм щыкIэлъыплъынымкIэ федеральнэ къулыкъущIапIэм и унафэщI Кравцов Сергей-рэ «ДыгъафIэ къалэ» Сабий творчествэмкIэ академием а лэжьыгъэр гъуэгу щытрагъэувэ.
Абы хиубыдэу лэжьэкIэ зэмылIэужьыгъуэхэм я щэхухэм щыгъуазэ защIынущ ди республикэм, Кавказ Ищхъэрэ федеральнэ округым я школхэр къэзыуххэм ящыщ куэдым.
ШколакIуэхэмрэ студентхэмрэ ящIыгъуу фIы дыдэу школыр къэзыуххэм я щIыхь- кIэ Академием и пщIантIэм жыгхэр щыхасэнущ КIуэкIуэ Юрий, Кравцов Сергей, Кавказ Ищхъэрэм и щIыналъэхэм егъэджэныгъэмкIэ я министерствэхэм я унафэщIхэм.
Мы лэжьыгъэр илъэс ещанэ хъуауэ къызэрагъэпэщ. Хэку Зауэшхуэм къы- щытхьа ТекIуэныгъэр илъэс 70 зэрыри- къум и щIыхькIэ ар 2015 гъэм Санкт-Петербург къалэм щрагъэжьауэ щытащ. Нэгъабэ Iуэхур хуагъэпсащ япэ космонавтыр уэгум зэрихьэрэ илъэс 55-рэ зэрырикъум.
КъБР-м и Iэтащхьэмрэ
Правительствэмрэ я пресс-IуэхущIапIэ.
